angati aya kuvela sikolwa ukuba ebengafe- zekayo nokuba uko yena. Kwindawo yesi- bini kulusizi ngokuba nokuba kwezinye ebe kokelela encitakalweni sikolwa ukuba kule yemfazwe ulahlekisiwe. Oyena mntu sikala ngaye ngapezu kwabo bonke abanye ngu Gonya namanye amadodana akwa Xosa ebekutiwa afundile. Kweye sitatu kulusizi ngenxa yohlobo lwe sipelo sake, njengoko sesite akwaba ebebanjiwe washenxiswa apo anokwenzakalisa kona. Kweye sine akubonakali kuti ukuba oku kufa kwako kuya kuvelisa umanyano nobuzalwana pakati kwetu zintlanga zimi kule koloni, njengo­ko kube kutandeka ukuba sibe banye ngako, ukuze kubeko intlumo yenyaniso.

UKUNGCWATYWA KUKA SANDILE.

Umbaleli we *Cape Mercury* uti ute nge Sabata ngo 9 ka June waya kubona ukungcwatywa kuka Sandile. Uti sisuke e-Qonce kwakusasa saya kwa Mr. Landrey e-Frankfort apo sifike sabona ukupela kwento efunyenwe isemzimbeni ka Sandile, intsimbi yama qula nentonga yokusimelela. Ufunyenwe engenanto yimb1 noko abanye baya kuba nezinto abazibonisayo besiti zazizezake. Ukuzingelwa abesoloko ezingelwa ngako kumenze ukuba apulukane nento zake ezininzi. Mhlaumbi ezinye zitatyatwe ngabantu bake bakubo- na ukuba uya qauka. Isidumbu sake sifunyenwe size singenayo nengubo. Ukufunyanwa kwake kube ngoluhlobo. Umxosa abati ngu Tsindwane Gadu, umpakati ka Sandile ubanjwe yimpi ka Stevenson, Uti u-Stevenson “lompi imfumene enezixobo zake yamzisa kum. Undixelele konke akwaziyo ngokufakuka Sandile nokuba umshiye pina. Ndite kuba bendingena madoda aneleyo okuya kufuna isidumbu ndamtumela kwi Mantyi yase Qonce.” Ute kona lo Mxosa waeno Sandile ukudutyulwa kwakekwakuko amadoda amatatu aye nxibe ingubo zabe Lungu, kodwa akaqondanga nokuba ibi ngabantu aba- mhlope kusinina nokuba ibingabantsundu. Emva koko yena uhlale ne nkosi leyo enamanye amadoda akumashumi omabini yada yaqauka. Ukusuka apo uhambe nabantu ababini beza kulala embombeni yehlati kwa Zidenge. Ute evuka kulondawo baba abanye bengaseko ukuze ke aze kubanjwa yimpi ka Stevenson. Kute ke ngolwe Sihlanu ngo 7 ka June waqutywa lo Mxosa ehamba nempi ka Landrey baya kufuna isidumbu kulo mahlati ase Ziqwaneni. U- Gadu lowo uhambe ebotshwe izandla kusenzelwa ukuze ati ukuba uyeyelisela adutyulwe. Kufunwe ixesha elide apo ehlatini, epazamile u-Gadu. Bate xa sebemranela kwako umlungwana abati ngu E Dye ote epezu kweliwa wabona isidumbu ezantsi, kanti sese nkosi. Kukutshwe amadoda okuyitwala zakuba zipangiwe ezimpahla sendizikankanyile. Umzimba ufunyenwe ungeka boli, kubonakala ukuba pambi kokuba afe bebemgcine kakulu abantu bake ngento ezidliwayo. Into ebembi kukuba bekuko izilwana ebesezike zamdla engalweni nase busweni kwelicala lase kohlo. Ufunyenwe kwindawo enqabileyo ekubonakala ukuba uhliswe eliweni ngabantu abebengapezulu. Mandikankanye nale ndawo yokuba kule mfazwe ama Xosa ebengabangcwabi abantu bawo abafileyo. Nabambalwa abafunyenwe bengcwatyiwe ngabase sikolweni. Omnye yayi yinkosana, omnye ingu Dukwana omzimba uza kumbiwa kukangelwe ukuba nguye na okunene.

nokutyalwa kwe miti. Inkoliso yentango zakona zenziwe ngesoyi, ezimbalwa ngamatye. Ezi zakiwe kulo mnyaka upelileyo si­kolwa ukuba zezesoyi. Inani lazo libe lishumi eline sibini, ezakiwe yinkosi u-Matanzima zambini. Imiti etyaliweyo ibe 328. Inkoliso yayo yedliwayo, enje nge lamuni nozipesika; kodwa kuko embalwa eyeyesi hombo. Indoda ewakupe kude onke amanye ngu Kusse e-Southeyville ote eyedwa watyala imiti elikulu elinamashumi amatandatu ane sitandatu. Olandela lowo u-Sturman wase Sikobeni utyale amashumi asixenxe.

Kwezindawo ke kuya kuba mhlope kubo bonke ukuba lomadoda aya quba apo akona, nokuba asingisa kwicala elilungileyo.

Kute ke kulo ntlanganiso akugqiba oka Levey ukuteta u-Rev. J. Ntsiko walesa ipepa elibonisa amatamsanqa ezinto zokukanya nokuba angafunyanwa njanina zizizwe zase South Africa.

Siya temba ukuba umboniso oya kulandela uya kupumelela kakuhle.

UKUFA KUKA SANDILE.

Ukufa kuka Sandile kwamkelwe ngentliziyo ezahlukileyo ngabantu ngabantu. Abanye abakatali, kubo kunye nokuba uko no­kuba akako ; abanye bazaliswe luvuyo ; aba. nye bazaliswe lusizi. Kuzo zonke intlanga zale koloni sikolwa ukuba akuko lubaswele- yo abantu abakwelinye lalamaqela. Inko­liso yabantu abase nentliziyo sikolwa ukuba yelusizi. Kwabavuyayo kuko abati namhla kuncedakele ukuba makafe ngokuba kuya kuba lula ukupata uhlanga oluntsundu, ngokuba ama Xosa ebewalahlekisa ngesimilo sake sokunxila nokungazamkeli ngentliziyo izinto zokukanya. Abanjalo babona ukuba kuya kuba lula namhla kuma Ngqika ukwamkela umteto wo Mlungu, nokuba nezikula ziya kwamkeleka ngapezulu, kunge kuma Ngqika odwa koko kukulo lonke uhla­nga oluntsundu olukwezi zigama. Abanye bavuyiswe kukuba abulawe kunokuba eza- ndleni zamagezana ayakufeketangaye ; nga. pezu kokuba afakwe etolongweni aze amane entanta esitubeni setolongo namatyala ; abe eya kupelela esiqitini. Kuko nabanye esikolwa ukuba bambalwa abavuyele ukuba kutshabalele obenegama lobukosi kwaba- ntsundu nokuba beza kuvelelwa ngumhlaba.

Elinye ke iqela njengoko sesitshilo leliza- liswe lusizi kukufa kwalo nkosi. Indawo engamandla abanjalo ngayo kukuba ize kungena kobu bunzima nje, ize ngokweyeliselwa ibe yona ingavumi. Nangapandle kokungavumi kwayo kulusizi kakulu ukuba masiti isipelo sayo sibe njengoko sibe njalo. Ukufa kwayo tina—kuba tina sikwiqela elililayo—sikubalela ukuba lelinye lamashwa

amakulu aveliswe yile mfazwe ilusizi. Okwe- nene kuluvuyo ukusondela koxolo, ukunqu- mka kwalo mtombo we gazi okade umpompo- za, nokoke kube kuya kuba luvuyo ngape­zulu ukuba ubungavalwanga kukupalala kwelika Sandile, ukuba ubete wabanjwa, waza nje ngoko zibe zise nziwa ngako ezinye, washenxiswa kwindawo angavelisa inkatazo kuyo.

Ukutsho ke asibapikisi abati ngendawo ezininzi isimilo sale nkosi siteta ngayo sibe sitsalela ekutshabalaliseni amakowayo. A ma- siko amadala obumnyama nokusela utywala base mlungwini, ubefike ezonto wazixatisela ngokukulu, yaza indawo abe kuyo yamnika impembelelo ebingenamntu wumbi nganeno apa kwe Nciba. Ubete ke ikakulu lempe- mbelelo akayi singisa kwicala lokulunga. Kekaloku ubete enjalo waba engumntu ozi- vumelayo ukuba abe sesandleni sabanye, ongenamandla makulu okuti into asukuba eyibona ayipikele. Eso similo sinjalo woba usibonile wonke umntu ofunde izenzo zika Sandile ngexa lo Nongqause njengoko ziba- liswa ngako kwincwadi ka Mr. Chalmers eteta ngempilo ka Soga. Umntu onjalo ke ukuba waete waxatiselwa ukunqandwa kwindlela zokuxasa umbuso omdala sikolwa ukuba yaiya kufezwa lonto ngapandle koku­ba kube kupalele igazi nangapandle kokuba ibe isipelo sake sibe njengokuba kubaliswa kwenye yendawo yeli pepa. Ukuba kwaku- te kwabandezelwa ukuboniswa ukuba umbu­so omdala udlule ilizwe lelo Mlungu, kwaye kungayi kunqaba nto ukuba nakwa Ngqika malwamkelwe ngentliziyo ulaulo olutsha noko akoyo u-Sandile. Kodwa ke endaweni yoko asuka ati namadoda amhlope atunyelwa kuye, akutazelwa ukuba makapate kwangeliya siko lidala kakade, ati umntu oye kuteta ityala kwa Mantyi angahluki nganto koye ku Sandile; ade angene nakwindawo ezinje ngokwanga izandla nenyawo ukuba ugwetyelwe ! Enye indawo kwakunganqabe nto ukuti xa kubonakala ukuba impembelelo yake isingisele ekukutazeni izinto ezinje ngotywala axelelwe mhlope ukuba uza ku- suswa kwindawo akuyo. Ukuba Imantyi iya nxila, abantu, ibatsalela ekunxileni, inge- ke ihlale emsebenzini ka Rulumente. Kodwa ke yena ube yekiwe yaza lonto yabangela ukuba abangaqondiyo babe uyoyikwa haze ke baye kumeyelisela njengokuba namhla eyele.

Ukwenjenje ke ukuteta, sikankanya inda­wo ezibangele ukuba sibe sinosizi noko zikoyo indawo ebezifanele ukusivuyisa sonke, tina batanda uxolo, batanda ukunyuka kwentlanga ezintsundu ekukanyeni, nokucuma kwesizwe esihamba nelizwi lika Tixo ne nkululeko nenyaniso. Ngamazwi amafutshane siti kulusizi kuti kuba amatamsanqa

2 ISIGIDIMI SAMAXOSA, JULY 1, 1878.